CELEX: 32011R1292
Language: et
Date: 2011-12-09 00:00:00
Title: Komisjoni rakendusmäärus (EL) nr 1292/2011, 9. detsember 2011 , millega muudetakse määrust (EÜ) nr 718/2007, millega rakendatakse nõukogu määrust (EÜ) nr 1085/2006, millega luuakse ühinemiseelse abi rahastamisvahend

13.12.2011   
            
            
               ET
            
            
               Euroopa Liidu Teataja
            
            
               L 329/1
            
         KOMISJONI RAKENDUSMÄÄRUS (EL) nr 1292/2011,
   9. detsember 2011,
   millega muudetakse määrust (EÜ) nr 718/2007, millega rakendatakse nõukogu määrust (EÜ) nr 1085/2006, millega luuakse ühinemiseelse abi rahastamisvahend
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend (1) (edaspidi „IPA määrus”), eriti selle artikli 3 lõiget 3,
   ning arvestades järgmist:
   
               (1)
            
            
               Komisjoni 12. juuni 2007. aasta määruses (EÜ) nr 718/2007, millega rakendatakse nõukogu määrust (EÜ) nr 1085/2006, millega luuakse ühinemiseelse abi rahastamisvahend, (2) on sätestatud IPA määruse rakendamise üksikasjalikud eeskirjad.
            
         
               (2)
            
            
               Määruse (EÜ) nr 718/2007 sätted tegevuskulude abikõlblikkuse kohta tuleb viia kooskõlla rahvusvaheliste organisatsioonidega sõlmitud raamlepingutega.
            
         
               (3)
            
            
               Piiriülese koostöö rahastamisvahendit käsitlevates erisätetes tuleks tegevuskulude abikõlblikkust käsitlev erand viia kooskõlla üleminekuabi ja institutsioonide väljaarendamise rahastamisvahendit käsitleva erandiga.
            
         
               (4)
            
            
               Määruse (EÜ) nr 718/2007 artiklitega 160 ja 188, mis sisaldavad inimressursside arendamise rahastamisvahendit ja maaelu arendamise rahastamisvahendit käsitlevaid erisätteid, on ette nähtud inimressursside arendamise rahastamisvahendi ja maaelu arendamise rahastamisvahendi eelmaksete tegemise tingimused. Võttes arvesse nimetatud eeskirjade rakendamisel saadud kogemusi, tuleks abi saavatele riikidele inimressursside arendamise rahastamisvahendi ja maaelu arendamise rahastamisvahendi komisjoni eelmakseid suurendada ning viia need sätted kooskõlla regionaalarengu rahastamisvahendi eelmakseid reguleerivate sätetega.
            
         
               (5)
            
            
               Käesoleva määrusega kehtestatavad sätted on kooskõlas ühinemiseelse abi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 718/2007 muudetakse järgmiselt:
   
               1)
            
            
               artikli 34 lõike 3 punkt e asendatakse järgmisega:
               
                           „e)
                        
                        
                           tegevuskulud, v.a juhul, kui rahvusvaheliste organisatsioonidega sõlmitud raamlepingutes on sätestatud teisiti;”
                        
                     
         
               2)
            
            
               artikli 89 lõikesse 3 lisatakse järgmine lõik:
               „Abikõlblikuks võidakse lugeda iga juhtumi puhul eraldi üksnes tegevuse kaasrahastamise perioodiga seotud tegevuskulud, sealhulgas rendikulud.”;
            
         
               3)
            
            
               artikli 160 lõige 3 asendatakse järgmisega:
               „3.   Lisaks artiklis 42 sätestatule moodustavad eelmaksed 30 % asjaomase programmi kolmeks eelnevaks aastaks ettenähtud Euroopa Liidu toetusest ning need makstakse välja, kui on täidetud artikli 42 lõikes 1 sätestatud tingimused. Vajaduse korral võib eelarveliste kulukohustuste kättesaadavust silmas pidades eelmaksed tasuda kahe osamaksena.”;
            
         
               4)
            
            
               artikli 160 lõige 4 jäetakse välja;
            
         
               5)
            
            
               artikli 188 lõige 1 asendatakse järgmisega:
               „1.   Käesoleva rahastamisvahendi puhul võivad eelmaksed moodustada kuni 30 % asjaomase programmi kolmeks eelnevaks aastaks ettenähtud Euroopa Liidu toetusest. Sõltuvalt eelarveliste assigneeringute olemasolust, võidakse eelmakse teha kahes või enamas osas.”
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. detsember 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 210, 31.7.2006, lk 82.
   
      (2)  ELT L 170, 29.6.2007, lk 1.